CELEX: 32012R1196
Language: hr
Date: 2012-12-13 00:00:00
Title: Provedbena uredba Komisije (EU) br. 1196/2012 od 13. prosinca 2012. o izmjeni Uredbe (EU) br. 9/2010 u vezi s najmanjom dopuštenom količinom pripravka endo-1,4- beta-ksilanaze dobivenog od Trichoderma reesei (ATCC PTA 5588) kao dodatka hrani za životinje za kokoši nesilice (nositelj odobrenja Danisco Animal Nutrition)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               303
            
         32012R1196
   
               L 342/25
            
            
               SLUŽBENI LIST EUROPSKE UNIJE
            
            
               13.12.2012.
            
         
      PROVEDBENA UREDBA KOMISIJE (EU) br. 1196/2012
   od 13. prosinca 2012.
   o izmjeni Uredbe (EU) br. 9/2010 u vezi s najmanjom dopuštenom količinom pripravka endo-1,4- beta-ksilanaze dobivenog od Trichoderma reesei (ATCC PTA 5588) kao dodatka hrani za životinje za kokoši nesilice (nositelj odobrenja Danisco Animal Nutrition)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Korištenje pripravka endo-1,4-beta-ksilanaze (EC 3.2.1.8) dobivenog od Trichoderma reesei (ATCC PTA 5588) koji pripada kategoriji dodataka hrani za životinje „Zootehnički dodaci”, odobreno je na 10 godina kao dodatak hrani za životinje za korištenje kod pilića za tov, kokoši nesilica, pataka i purana za tov Uredbom Komisije (EU) br. 9/2010 (2), za odbijenu prasad i svinje za tov Provedbenom uredbom Komisije (EU) br. 528/2011 (3) i za manje značajne vrste peradi osim pataka Provedbenom uredbom Komisije (EU) br. 1021/2012 (4).
            
         
               (2)
            
            
               U skladu s člankom 13. stavkom 3. Uredbe (EZ) br. 1831/2003, nositelj odobrenja predlaže promjenu uvjeta odobrenja dotičnog pripravka, koja se odnosi na smanjenje najmanje dopuštene količine s 2 500 U/kg na 625 U/kg za korištenje kod kokoši nesilica. Tom su zahtjevu priloženi odgovarajući podaci kojima se zahtjev podupire. Komisija je proslijedila zahtjev Europskoj agenciji za sigurnost hrane (dalje u tekstu „Agencija”).
            
         
               (3)
            
            
               Agencija je zaključila u mišljenju od 22. svibnja 2012. (5) da je pod novim predloženim uvjetima korištenja dotični pripravak djelotvoran pri zatraženoj najmanjoj dozi od 625 U/kg. Agencija ne smatra da postoji potreba za posebnim zahtjevima za monitoring nakon stavljanja na tržište. Ona je također provjerila izvještaj o analitičkoj metodi dodatka hrani za životinje u hrani za životinje koji je podnio Referentni laboratorij osnovan Uredbom (EZ) br. 1831/2003.
            
         
               (4)
            
            
               Ispunjeni su uvjeti predviđeni člankom 5. Uredbe (EZ) br. 1831/2003.
            
         
               (5)
            
            
               Stoga je potrebno na odgovarajući način izmijeniti Uredbu (EU) br. 9/2010.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EU) br. 9/2010 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. prosinca 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 3., 7.1.2010., str. 10.
   
      (3)  SL L 143, 31.5.2011., str. 10.
   
      (4)  SL L 307, 7.11.2012., str. 68.
   
      (5)  EFSA Journal 2012.; 10(6):2739.
   PRILOG
   Prilog Uredbi (EU) br. 9/2010 zamjenjuje se sljedećim:
   
      
         „PRILOG
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinja
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Trajanje odobrenja
                  
               
                     Jedinice aktivnosti/kg potpune krmne smjese sa sadržajem vlage od 12 %
                  
               
                     
                        Kategorija zootehničkih dodataka. Funkcionalna skupina: tvari za poticanje probavljivosti
                     
                  
               
                     4a11
                  
                  
                     Danisco Animal Nutrition
                     (pravni subjekt: Danisco (UK) Limited)
                  
                  
                     Endo-1,4-beta-ksilanaza
                     EC 3.2.1.8.
                  
                  
                     
                                  
                              
                              
                                 
                                    Sastav dodatka hrani za životinje
                                 
                                 Pripravak endo-1,4-beta-ksilanaze (EC 3.2.1.8) dobiven od Trichoderma reesei
                                 
                                 (ATCC PTA 5588) s najmanjom aktivnosti od 40 000 U (1)/g
                              
                           
                                  
                              
                              
                                 
                                    Karakterizacija aktivne tvari
                                 
                                 endo-1,4-beta-ksilanaza (EC 3.2.1.8) dobivene od Trichoderma reesei (ATCC PTA 5588)
                              
                           
                                  
                              
                              
                                 
                                    Analitička metoda
                                     (2)
                                 
                                 Za kvantifikaciju aktivnosti endo-1,4-beta-ksilanaze:
                                 kolorimetrijska metoda koja se zasniva na kvantifikaciji u vodi topivih obojanih fragmenata koji nastaju djelovanjem endo-1,4-beta-ksilanaze na azurinom premrežen arabinoksilan pšenice pri pH 4,25 i 50 °C.
                              
                           
                  
                     Pilići za tov
                  
                  
                      
                  
                  
                     625 U
                  
                  
                      
                  
                  
                     
                                 1.
                              
                              
                                 U uputama za korištenje dodatka hrani za životinje i premiksa, navedite temperaturu skladištenja, rok valjanosti i stabilnost pri peletiranju.
                              
                           
                                 2.
                              
                              
                                 Za korištenje u hrani za životinje bogatoj neškrobnim polisaharidima (uglavnom beta- arabinoksilani).
                              
                           
                  
                     13. siječnja 2020.
                  
               
                     Kokoši nesilice
                  
                  
                     625 U
                  
               
                     Patke
                  
                  
                     625 U
                  
               
                     Purani za tov
                  
                  
                     1 250 U
                  
               
   
   
      (1)  1 U je količina enzima koja oslobađa 0,5 mikromola reducirajućeg šećera (izraženog kao ekvivalenti ksiloze) iz supstrata premreženog arabinoksilana spelta zobi u minuti kod pH 5,3 i 50 °C.
   
      (2)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx”